લીમડી નગરના બાંડા ફળીયામાં રહેતા ચિરાગકુમાર પ્રવીણભાઇ ગેલોટ તેમજ તેમના પિતા પ્રવીણભાઇ લુણાભાઇ ગેલોટ, માતા ચંદાબેન પ્રવિણભાઇ ગેલોટ વગેરે ગત રાત્રે જમી પરિવારી પોતાના ઘરમાં સૂતા હતા દરમિયાન રાતના એક વાગ્યાના સુમારે લોખંડની પાઇપ તથા તમંચા જેવા હથિયાર લઇ લૂંટના મક્કમ ઇરાદે આવેલા ૨૫ થી ૩૦ વર્ષની ઉંમરના ચાર અજાણ્યા લુંટારુઓ ચિરાગકુમાર ગેલોટના ઘરના દરવાજાને જોરથી ધક્કો મારી ખોલી નાંખી ઘરમાં પ્રવેશ્યા હતા અને તમંચામાંથી ફાયરિંગ કરી ચિરાગકુમાર ગેલોટના પિતા પ્રવીણભાઇ ગેલોટને પગના ઢીંચણમાં ઇજાઓ કરી હતી તથા ચિરાગકુમાર ગેલોટ તેની માતા ચંદાબેન તેમજ ઘરના અન્ય સભ્યોને લોખંડની પાઇપનો માર મારી ઇજાઓ પહોંચાડી ધાક ધમકી આપી હતી.